# வலைத்தள சேவை

வலைத்தள சேவைகளான இணையம் மற்றும் தொலை அமைப்பு வழங்கிகளுக்கு தேவைப்படும் சேவைகளைச் செயல்படுத்துதல் போன்றவற்றை இன்று பெரும்பாலும் பயன்பாட்டு நிரலாக்க இடைமுகங்கள் (API) அல்லது **வலை APIகள்** போன்ற வலையமைப்புகள் மூலமாகவே அணுகமுடியும்.  
வலைத்தளத்தில் வாங்கிகள் மற்றும் வழங்கிகள் தொடர்பு கொள்வதற்கு பயன்படும் நெறிமுறையானது பொதுவான பயன்பாட்டு வழக்கில் மீயுரை பறிமாற்ற நெறிமுறை (HTTP) என்று குறிப்பிடப்படுகின்றது.
இந்த சேவைகளை ஒரு வழிமுறைப்படி நாம் இருவகையாக பிரித்து வழங்கலாம் : பெரிய வலைத்தள சேவைகள் மற்றும் RESTful வலைத்தள சேவைகள்.  
"பெரிய வலைத்தள சேவைகள்" எளிய பொருளுக்கான அணுக்க நெறிமுறையை (SOAP) பின்பற்றி வரும் விரிவாக்க குறியீட்டு மொழி (XML) தகவல்களைப் பயன்படுத்தி நிலையான மற்றும் பாரம்பரிய தொழில் நிறுவனங்களின் மத்தியல் மிகுந்த வரவேற்பைப் பெற்றுத் திகழ்கின்றது. இதுபோன்ற கணினிகள் வழங்கும் சேவையானது வலைத்தள இணையசேவை விவரமொழி (WSDL) மூலம் எழுதி கருவிகள் எளிதில் படித்து புரிந்து கொள்ளும் வகையிலான ஒரு விவரணை செய்தியாக வழங்குகிறது. இரண்டாவதாகக் கூறிய மொழிக்கு SOAP வழி பெரும் *முடிவு* அவசியமற்றதாகும், ஆனால் இது அனேக ஜாவா(Java) மற்றும் .நெட்(.NET) SOAP வடிவமைப்புப் பணிகளில் தானியங்கி வாங்கி-சார்ந்த குறியீடு உருவாக்கத்திற்கான முற்படுதேவையாக உள்ளது. (இவற்றில் ஸ்பிரிங், அப்பாச்சி ஆக்சிஸ்2, அப்பாச்சி CXF போன்ற வடிவமைப்புப்பணிகள் குறிப்பிடத்தக்க விதிவிலக்கு உடையவைகளாக உள்ளன). WS-I போன்ற சில தொழில் நிறுவனங்கள் SOAP மற்றும் WSDL ஆகிய இரண்டையுமே தங்கள் உரிமைக்குட்பட்ட வலைத்தள சேவையை விளக்குவதற்குப் பயன்படுத்துகின்றன.  
தற்காலத்தில், குறிப்பாக இணைய நிறுவனங்களில் *ரீப்ரெசெண்டேசனல் ஸ்டேட் டிரான்ஃபர் (RESTful)* வலைத்தள சேவைகள் மீண்டும் புகழ்பெற்று விளங்குகின்றன. PUT, GET, DELETE HTTP முறைகளுடன் கூடிய, POST வழிமுறைகளைப் பயன்படுத்துவதன் மூலம், இவைகள் SOAP-அடிப்படையிலான சேவைகளைக் காட்டிலும் சிறப்பாக HTTP மற்றும் வலைத்தள உலாவிகளுடன் ஒருங்கிணைக்கப்படுகின்றன. இவற்றுக்கு XML செய்திகள் அல்லது WSDL சேவை-API விளக்கங்கள் தேவையில்லை.  
வலைதள சேவைகளில் ஒரு முன்னேற்றமாக வலைத்தள APIகள் கருதப்படுகின்றன. (இந்த அமைப்பு வெப் 2.0 எனப்படுகின்றது) இதன்படி எளிய பொருளுக்கான அணுக்க நெறிமுறை (SOAP) அடிப்படையிலான சேவைகளுக்கு தரப்பட்டு வந்த முக்கியத்துவத்தில் பெரும்பான்மை நேரடியாக ரீப்ரெசண்டேசனல் ஸ்டேட் டிரான்ஸ்பர் (REST) வகையிலான தொடர்புகளுக்கு மாற்றமடைந்தது. வலைத்தள API க்கள் பல்வேறுபட்ட வலைத்தள சேவைகளின் இணைவில் மாஷப்ஸ் என்கின்ற புதிய பயன்பாடுகளை அனுமதிக்கின்றன.  
வலைத்தள உருவாக்கச் சூழலில் பயன்படுத்துகையில், வலைத்தள API என்பது மீயுரை பறிமாற்ற நெறிமுறை (HTTP) அமைப்பை வரையறுப்பதுடன் அவற்றுடன் கூடிய பதில் செய்திகளின் கட்டமைப்பின் வரையறைக்கான செய்திகளையும் வேண்டுகின்றது, வழக்கமாக இவை விரிவாக்க குறியீட்டு மொழி (XML) அல்லது ஜாவா ஸ்கிரிப்ட் ஆப்ஜெக்ட் நோட்டேஷன் (JSON) முறையில் வெளிப்படுகின்றது.  
தொகுப்பாக வலைத்தள சேவைகள் இயங்குகையில், ஒவ்வொரு துணை சேவையும் தனித்தியங்கும் தகுதியுடையதாகக் கருதப்படுகின்றது. இந்த சேவைகள் மீது பயனர்கள் எவ்விதமான கட்டுப்பாடும் கொண்டிருப்பதில்லை. மேலும் இந்த வலைத்தள சேவைகள் அவர்களால் நம்பத்தகாததாகவும் உள்ளது; இந்த சேவை வழங்குநர் பயனர்களுக்கு எந்த ஒரு அறிவிப்புமின்றி தங்கள் சேவைகளை நீக்கவோ, மாற்றவோ அல்லது மேம்படுத்தவோ செய்யலாம். இத்தகைய நம்பகத்தன்மை மற்றும் தவறுகளைப் பொறுத்தல் நல்ல ஆதரவைப் பெறுவதில்லை; இவை தம் பணிகளைச் செய்கையில் தவறுகள் ஏற்படவும் வாய்ப்பிருக்கின்றது. வலைத்தள சேவைகளின் சூழலில் விதிவிலக்குகளைக் கையாளும் விதம் இன்றும்கூட ஆய்வுநிலையிலேயே உள்ளது.  
W3C, ”வலைத்தள சேவை”யை ”தகவல்களைப் பறிமாறவும் பயன்படுத்தவும் கூடிய (interoperable) ஒர் இயந்திரத்திலிருந்து மற்றொரு இயந்திரத்திற்கு வலையமைப்பு மூலம் நடக்கும் இடைவினைகளை ஆதரிக்கக்கூடிய ஒரு மென்பொருள் அமைப்பின் வடிவமாக வரையறை செய்கின்றது. இது ஒர் இயந்திர-செயலாக்க முறையை விவரிக்கக்கூடிய இடைமுகம் ஆகும் (குறிப்பாக இணையசேவை விவரமொழி WSDL). பிற இயந்திரங்கள் மற்ற வலைத்தளம்-சார்ந்த நிலைகளுடன் HTTP -யுடன் கூடிய XML வரிசைமுறைமையைப் பயன்படுத்தி இணைவதை மாதிரியாகக் கொண்டு, SOAP செய்திகளின் பயன்பாட்டு விவரிப்பில் குறிப்பிட்டுள்ள முறையில் வலைத்தளத்துடன் உரையாடுகின்றன”.  
W3C, “நாங்கள் வலைத்தள சேவைகளை இரண்டு முக்கியப் பிரிவுகளாக அடையாளம் கண்டோம், REST-இணக்கமான வலைத்தள சேவைகள், இதன் முக்கிய நோக்கமானது வலைத்தள ஆதாரங்களின் XML பரிந்துரைகளை ஒரே மாதிரியான அமைப்புடைய விதிகளற்ற செயலாக்கங்கள் மூலம் கையாளுவது; மற்றொன்று தன்னிச்சையான வலைத்தள சேவைகள், இந்த சேவை செயலாக்கங்களின் தன்னிச்சை அமைப்பை வெளிப்படுத்தும்” என்றும் குறிப்பிடுகின்றது.